****

***Tisztelt Ebtartók* !**

Környe község területén az állatok védelméről és kíméletéről szóló 1998. évi XXVIII. törvény 42/B. §-a alapján a jogszabályban meghatározott adattartalommal az ebek összeírására kerül sor 2023. április 1 és június 30 között. **A települési önkormányzat az ebösszeírás alapján az ebtartók által szolgáltatott adatokról helyi elektronikus nyilvántartást köteles vezetni**. Az eb tulajdonosa, vagy az eb tartója az ebösszeíráskor köteles az adatlapon feltüntetett adatokat a települési önkormányzat rendelkezésére bocsátani.

Az **Ebösszeíró adatlap** további példányai beszerezhetők a **Környei** **Polgármesteri Hivatalban** (2851 Környe, Alkotmány u. 2 ) illetve **letölthetők** az önkormányzat honlapjáról ([www.kornye.hu](http://www.kornye.hu)), nyomtatással, fénymásolással sokszorosíthatók.

**Az ebösszeíró adatlapot ebenként kell kitölteni és eljuttatni a Polgármesteri Hivatal részére az alábbi módokon:**

* Személyesen vagy postai úton az alábbi címre:

 Környei Polgármesteri Hivatal 2851 Környe, Alkotmány u.2

* elektronikusan:

 info@kornye.hu email címre.

 **Az ebösszeíró adatlapok leadásának határideje: 2023.06.30.**

Tájékoztatjuk az ebtartókat, hogy 2013. január 1-től a négy hónaposnál idősebb eb csak transzponderrel (chippel) megjelölve tartható és az ebek oltása kötelező!

**Az adatszolgáltatás megtagadása minden esetben szabálysértési eljárást von maga után. A chip vagy oltás nélkül tartott állatok után az állatvédelmi hatóság bírságot szab ki, az oltás vagy chip beadatására való kötelezés mellett. A bírság adók módjára behajtható**

Felhívjuk a figyelmet, hogy amennyiben 2023.06.30-át követően az Ebösszeíró adatlapon szereplő adatokban változás állna be, továbbá amennyiben ezen időpont után kerül az eb a felügyelete alá, azt be kell jelenteni a Polgármesteri Hivatal részére, a változást követő 15 napon belül.

Orlovits Tímea sk.

jegyző